Title: 03 - Døli pleie- og omsorgssenter 18.03.2016.pdf
Bygget har vannbårent varmeanlegg med radiatorer. Radiatorene har aktuatorer med romstyring fra SD-anlegget, med unntak av radiatorer i trappehus; disse har manuell ventil.Varmekilden er el.kjele og oljekjele. Disse har automatisk kjelevelger som velger energikilde basert på de respektive energiprisene. I praksis vil det si at bygget fyres med el.kjelen. Det har vært noe forbruk på olje i referanseårene, dette skyldes testkjøring og spisslastfunksjon. Oljekjelen kan legge inn som spisslast om el.kjelen blir for liten. El.kjelen er på 350 kW og oljekjelen har en brenner på 700 kW.Varmeanlegget er integrert i SD-anlegget og har et eget skjermbilde. Det er forholdsvis enkel betjening av dette. Shuntventiler som velger om olje eller el.kjele skal inn, eller jobbe i serie, shunt ventil for radiatorkursen, shunt ventil for bassengvarme og alle pumpene. Det er også installert energimåler på alle disse kursene, men det ser ut som at det er kun måleren på radiatorkursen som virker i dag.